Az orosz válogatottban is már fiatalon komoly szerepet kapott, 18 évesen, 2008-ban részt vehetett az Európa-bajnokságon, 19 évesen pedig tagja volt a 2009-ben világbajnoki címet szerző csapatnak, amelynek 47 szerzett góljával Emilija Turejjel közösen a leggólerősebb játékosa volt. Eközben az utánpótlás válogatottban is játszott, és 2008-ban az ifjusági válogatottal világbajnok, majd 2010-ben a juniorválogatottal világbajnoki ezüstérmes lett. 2012-ben részt vett a londoni olimpián is.